Fryd og gammen i sammenbragt familie (video) - Ridehesten.com\nI dag var første dag, hvor ammehoppen Kirkelodgaard's Chascha skulle på fold med sit nye føl. De to mødte for første gang hinanden i går, hvor hoppeføllet blev født om morgenen i en dramatisk foling, som moderhoppen ikke overledede mange timer. Aftenen forinden havde Chascha haft en lige så dramatisk foling, hvor hendes føl, der kom baglæns ud, var dødfødt.\nI går eftermiddag blev Chascha kørt fra Vejle til Arden for at møde det moderløse føl, som kunne blive hendes, hvis hun ville have det, og det blev en meget nem og lykkelig sammenføring, hvor hoppe og føl bare ville hinanden og straks fandt melodien. Alt gik godt lørdag aften og natten over, og i dag skulle de to så ud sammen for første gange.\nLæs også: Moderløst føl endelig forenet med amme\nBodil og Jan Pedersens et døgn gamle hoppeføl e. Grand Galaxy Win/ Blue Hors Romanov/ Aleksander har brug for en moderhoppe til at lære sig alt i livet, men den 16-årige elitehoppe Kirkelodgaard's Chascha e. Casir Ask/Lancier (opdrætter og ejer Charlotte Schiøler) ankom på Lundgaard sidst på dagen i går og er helt ny på matriklen.\nDerfor var det spændende, om hun kunne finde sig til rette på sin nye fold med sit nye føl – langt væk fra alt det, hun kender. Den store mark er tidligere skov og er fuldt omkranset af skov og burde være helt ideel for en følhoppe, hvis ellers den kan forliges med at gå alene med sin føl. At lukke hende og føllet sammen med Jan Pedersen etablerede hoppeflok ville være alt for risikabelt, så Chascha og hendes føl blev præsenteret for skovmarken.\nLæs også: Erfaren rugehoppe adopterede moderløst føl (video)\nKirkelodgaard's Chascha, der ganske vist er af springafstamning, men mor til en S-dressurhest og er selv elitehoppe, adopterede også et føl for tre år siden, og i dag viste hun, at hun har helt styr på sagen. Det tog lige et øjeblik, før føllet fandt ud af at følge med sin nye mor, men Chascha fik med sin brummen hurtigt lokket føllet med på rette vej, og så inspicerede hun sammen med sit føl den store fold til lyden af fuglesang. Efter et par runder faldt hun til ro og begyndte at græsse, og føllet kunne die. Det var ren fryd og gammen.\nModerløst føl endelig forenet med amme\n22-06-2020 19:00, af Thomas Bach Jensen\nPå et sjællandsk stutteri mistede en hoppe kort efter sin foling livet, og opdrætterne stod tilbage med et nyfødt hingsteføl. Det har været en lang proces, men endeligt har føllet fået en ny mor\nHar dit føl mistet sin mor?\n09-06-2009 08:49, af Grethe Næsby\nEn hoppe mistede søndag nat sit føl og står nu med et yver fyldt med mælk. Står du med et moderløst føl, så læs her!


Danmarks Kaninavlerforening - Sølvnål til Torben Christensen\nSølvnål til Torben Christensen\nVi har lige haft en europaudstilling – det har ikke været nogen lille opgave, og forberedelsestiden for det nye hold i spidsen har været ekstremt kort – der har været rigtigt mange ting at arbejde med, at kæmpe for og bringe til udførelse, og det har været et fuldtidsjob i en periode.\nTorben lod sig overtale til at få overdraget roret til DK, og ikke mindst formand for kaninsektoren på Europaudstillingen, efter repræsentantskabsmødet i maj. Og det har været noget af en opgave siden da, at få det hele bragt på rette kurs. Specielt samarbejde med de andre danske sektioner, og med de andre lande, har været en stor udfordring, og der har været mange ting, der har skullet kæmpes for. Vi har hørt, at der ikke er så mange tyskere, som står på julekortlisten.\nPå rekordtid fik Torben, sammen med sit team, samlet et stort korps af hjælpere fra flere lande, og på den måde blev udstillingen en stor succes, som har givet genlyd i hele Europa, og forhåbentligt har det været med til at sætte en standard for fremtidige Europaudstillinger.\nSiden 2014 har Torben været en stor drivkraft i hovedbestyrelsen og forretningsudvalget. Torben er gået til opgaverne med oprejst pande, kæmper for sine synspunkter og kalder en skovl for en skovl og en spade for en spade. Ingen skal være i tvivl om hans engagement – Torben brænder for foreningen, og vi håber, at vi får fornøjelse af hans indsats mange år endnu.\nDet ved de også i udlandet – Torben sætter meget pris på det nordiske samarbejde, lægger en stor indsats i det, og deltager med glæde i nabolandenes landsudstillinger.\nTorben har været en dygtig formand for dommerudvalget fra 2013 til 2018, og bl.a. på den baggrund har dommerklubben indstillet Torben til at modtage DK’s sølvnål.\nDen indstilling er vi i hovedbestyrelsen meget enig i, så det var os en glæde at overrække Torben sølvnålen fra Danmarks Kaninavlerforening i forbindelse med kammeratskabsaftenen ved DM/LU i Vildbjerg. Tillykke med nålen!\nPubliceret: 18. Februar 2019\nSenest opdateret: 18. Februar 2019\nTilmelding til Kammeratskabsaften på DM/LU\nTilmelding til DM/LU 2020\nDM/LU 2020 hjemmeside on-line\nFejl ved indmeldelse


Brugte Pc'er Store Rørbæk - Find de fedeste links. Se her! \nBrugte Pc'er Store Rørbæk\nSe mere om Brugte Pc'er Store Rørbæk i dag\nHej, og velkommen til denne internetside, som er udarbejdet som følge af søgningen på søgeordene Brugte Pc'er Store Rørbæk. Vi håber, at du kan finde det, som du søger efter via vores anbefalinger, som vi fremviser lige her for dig, der formodentlig er på udkig efter mere viden med forbindelse til Brugte Pc'er Store Rørbæk. Se mere hernede, eller klik direkte videre på de anbefalede annonce-links, som sandsynligvis bør lede dig videre til det, du søger.\nBrugte Pc'er Store Rørbæk - FAQ?\nFandt du ikke præcis det, som du leder efter via vores samarbejdspartnere, som vi henviser til, og som skulle have en relation til Brugte Pc'er Store Rørbæk, så bidrager vi gerne med rådgivning herom. Du kan kontakte os via vores kontaktside. Ifølge vores statistikker er det som regel tilstrækkeligt at bruge nævnte henvisninger vedrørende Brugte Pc'er Store Rørbæk, men er dette ikke tilfredsstillende, så kontakt os. Vi besvarer for det meste beskeder inden for 1-10 arbejdsdage.\nHvad omhandler dette website om Brugte Pc'er Store Rørbæk helt præcis?\nDenne side er genereret ud fra keywordet "Brugte Pc'er Store Rørbæk" med formodning om, at det er enten præcis dette søgeord eller højst sandsynligt et nært beslægtet keyword, du har indtastet på en søgemaskine, eksempelvis Bing eller Yandex. Vi forsøger at hjælpe til med din forspørgsel med brugbare hyperlinks, der hyppigst er reklamefinansieret eller anbefalet af hjemmesidens team.


NYHED: 16 m2 Tora 4 - hytte forberedt til isolering - fås malet\nShop / Havehuse / Kolonihavehuse / NYHED: 16 m2 Tora 4 – hytte forberedt til isolering – fås malet\nNYHED: 16 m2 Tora 4 – hytte forberedt til isolering – fås malet\nNYHED: Tora 4 – hytte i nordisk design\nNår kulden nærmer sig, er det bedst at være forberedt. I dette havehus kan du have overnattende gæster hele året rundt, og bringe brugen af varmetæpper ned på et minimum. Tora 4 kan fuldt isoleres i vægge og loft og har termoglas i de store vinduespartier. Huset er i smukt nordisk design og kan tilvælges færdigmalet udvendigt (antracit-grå). Lysindfaldet kan reguleres ved at trække skodderne ind foran vinduet i siden af huset.\nHerunder finder du detaljer om Tora 4\n– Grundareal: 20 m2\n– Husareal: 16 m2\n– Grundmål: 502 cm x 402 cm (402 cm x 402 cm)\n– Total højde: 270 cm\n– Dør mål: 123,4 cm x 193 cm\n– Vinduer: 50 cm x 193 cm\n– Vægtykkelse: 19 mm massiv træ\n– Tagtykkelse: 19 mm profiltræ\n– Selvklæbende tagpap\n– Termoglas i dør/vinduer\n– 14 mm inderbeklædning\n– Vind og dampspærre i væg\n– Dampspærre i loft\nNB: isoleringsmateriale medfølger ikke\nDer kan isoleres med:\n– 60 mm isolering væg\n– 120 mm isolering loft\nVi anbefaler et isoleret fundament til dette hus.\nPrisen er naturligvis inklusiv moms og levering.\nVi har kran på bilen, og vi kan derfor læsse samlesættet 4 -6 m ind over en hæk eller lignende, hvis du ønsker det.\nKan nu ses i vores udstilling!\nSkulle du have et par spørgsmål eller blot brug for et godt råd / vejledning så kontakt os endelig.\nManual (isoleret model)\nPriser fra: 929 kr\nOVER 120 MDR. ÅOP 14.85% Samlede kreditomkostninger 51479.8 kr Samlet tilbagebetalings beløb 111478.8 kr\nVælg udvendig behandling\nUbehandlet Malet – Antracit Grå(DKK 9.999,00)\nDKK 54.999,00 DKK 49.999,00


FAQ - Wavers\nEr jeg 100 % anonym i appen?\nJa, du er altid anonym i appen. Det eneste tidspunkt hvor du selv kan ophæve anonymiteten, er i forbindelse med at sende eller tage i mod et Reach Out.\nHvordan kan jeg hjælpe andre via appen, når de er anonyme?\nAppen spørger dig i hvert enkeltstående tilfælde, om du vil ophæve din anonymitet, og kun hvis du selv vælger at ophæve din anonymitet, kan du hjælpe andre som ønsker hjælp.\nHvorfor er anonymitet i appen vigtigt?\nAnonymitet er vigtigt for at alle vil have lyst til at være ærlige i appen, og ikke skal frygte at andre kan se hvad de spørger om eller svarer i appen.\nHar nogen adgang til mere end andre i appen?\nAlle har adgang til det samme i appen – ingen kan se mere end andre.\nKan ledelsen få adgang til data?\nJa. Ledelsen (og andre) kan få adgang til data i appen. I appen kan man vælge en tredjepart (f.eks. ledelsen), som kan få indsigt i teamets trivsel. Denne tredjepart vil kun kunne tilgå de samme data, som teamet har adgang til. Denne data er altid 100% anonymiseret, og ingen kan se, hvem der har sendt specifikke Waves, eller hvem der har svaret hvad på Waves.\nHvilke data har jeg adgang til?\nDu har adgang til dine egne data, som indeholder en statistik over alle de ting, du foretager dig i appen. (OBS: ingen andre har adgang til dine data!) Derudover har du også adgang til dit teams data. På samme måde som med dine egne data, kan du se teamets samlede data på en lang række områder, og disse data gør dig i stand til f.ek.s at se, hvor teamet skal sætte ekstra ind, hvor teamet skal være særligt opmærksomme, og hvor teamet kan gøre det bedre. De viser også, hvor teamet gør det rigtig godt. Ved at du/I får adgang til disse data, bliver teamets data nøglen til at arbejde målrettet og konstruktivt med appen som et dagligt værktøj.\nHvorfor har alle lige adgang til et teams samlede data?\nAppen er bygget op omkring en såkaldt “bottom-up” metode, og derfor skal appen give lige adgang til alt, til alle, i appen. Herunder også et teams samlede data. Hvis et teams data ikke var synliggjort, kunne appens peer-to-peer interventioner (Reach Out-funktionen) ikke benyttes. Det er bl.a. her, at Wavers adskiller sig fra andre trivselstiltag på markedet.\nHvem har adgang til data om mig i appen?\nDu er den eneste, der har adgang til dine data. Ingen andre kan se disse!\nHvor sikker kan jeg være på, at mine data ikke deles med andre?\nDet er kun dig selv, som kan dele dine data – f.eks. hvis du giver andre adgang til din profil, eller lader andre tilgå appen fra din mobil (hvilket vi stærkt fraråder). Ellers kan du være 100% sikker på, at dine data ikke deles med andre.\nHvad sker der med mine informationer, hvis jeg sletter min profil?\nHvis du sletter din profil, er den (og alle dine personlige informationer) slettet for altid, og det er ikke muligt at reetablere en slettet profil. Alle dine data (som i forvejen er 100% anonymiseret) vil kun forblive i teamets samlede statistik.\nHVORFOR SKAL JEG BENYTTE WAVERS?\nJeg føler ikke, at jeg har problemer med mistrivsel eller ensomhed. Hvorfor skal jeg så bruge Wavers-appen?\nSelvom du ikke nødvendigvis føler, at du selv har problemer med mistrivsel eller ensomhed, kan andre, i dit team, sagtens have problemer, og have brug for din støtte. Brug derfor ikke kun Wavers-appen for din egen skyld, men også for dit teams – og dem, som ønsker din hjælps – skyld.\nJeg har nogle personlige problemer – kan appen hjælpe mig?\nJa. Appen fungerer dog ikke som en “løsning”, der kan hjælpe dig direkte, men er derimod et værktøj, som fungerer som formidler og facilitator. Dvs. at appen samler “rigtige mennesker”, fra dit team, som kan hjælpe dig i praksis, og faciliterer, at I kan skabe kontakt (altså at du kan få tilbudt hjælp fra dine teammedlemmer, skulle du have brug for den). Derudover samarbejder appen også med flere professionelle organisationer, som alle vil være glade for at kunne hjælpe dig. (Det er naturligvis helt anonymt og gratis at få hjælp fra disse organisationer.)\nVores team har det rigtig godt sammen. Hvorfor så bruge appen?\nAppen er også med til at forebygge mistrivsel og mentale problemer – netop så I ikke risikerer, at der pludselig opstår et problem eller mistrivsel, når nu I har det rigtig godt sammen i jeres team. Derudover kan appen også tage temperaturen på stemningen og holdningen i jeres team, ift. alle tænkelige emner. Et godt sammenhold og et sundt fællesskab er ikke noget, som kan tages for givet, og appen hjælper med at vedligeholde, understøtte og styrke begge dele.\nVores team har en række problemer. Kan appen hjælpe os?\nJa, appen kan være med til at hjælpe jer. Men I skal også selv være indstillet på, at ville hjælpe – både jer selv og hinanden. Appen tager nemlig udgangspunkt i, at mennesker hjælper hinanden, via peer-to-peer interventioner (dvs. at man i et team indbyrdes rækker hånden ud til hinanden og tilbyder hjælp og støtte, når der er brug for det). Det er dette, der gør Wavers-appen unik: den faciliterer, at dem, i jeres team, der har brug for hjælp, ikke skal bede om hjælp, men derimod får den tilbudt. Dette sker ved, at alle i jeres team anonymt kan sende Waves (spørgsmål) ud i teamet. De Waves, som sendes ud i jeres team, kan så tage udgangspunkt i de konkrete problemstillinger, som I evt. døjer med, og på den måde kan I finde frem til/spotte problemerne. Og med hjælp fra appens Reach Out-funktion, kan den rette hjælp herefter tilbydes – i tide.\nKan appen spotte mistrivsel og mentale problemer i vores team?\nJa, det kan den. Det lyder måske lidt vildt, at en app skal kunne spotte mistrivsel og mentale problemer, men ikke desto mindre er det muligt for/med Wavers-appen. Dog afhænger dette til enhver tid af, at det enkelte teammedlem er 100% ærlig og åben, når de svarer på eller sender Waves – samt, at de kan erkende (overfor sig selv og andre), at de har et eller flere problemer, som de har brug for hjælp til at løse. Når denne forudsætning er tilstede, kan den rette hjælp initieres via appens Reach Out-funktion. (OBS: det er både ubehageligt og skræmmende at skulle indrømme, at man har problemer, og har brug for hjælp, men det er her, Wavers-appens anonymitet spiller ind. Anonymiteten i appen gør nemlig, at man er beskyttet imod at skulle blotte sin personlige sårbarhed overfor hele teamet, blot fordi man har brug for, og vil have, hjælp. Man får tilbudt hjælpen 100% anonymt, og man vælger selv, om/hvis man vil give sit navn til den, der tilbyder at hjælpe.)\nKan appen forebygge mistrivsel og mentale problemer i vores team?\nJa, det kan den. Det lyder måske lidt vildt, at en app skal kunne forebygge mistrivsel og mentale problemer, men ikke desto mindre er det muligt for/med Wavers-appen. Dog afhænger dette til enhver tid af, at det enkelte teammedlem er 100% ærlig og åben, når de svarer på eller sender Waves – samt, at de kan erkende (overfor sig selv og andre), at de har et eller flere problemer, som de har brug for hjælp til at løse. Når denne forudsætning er tilstede, kan den rette hjælp initieres via appens Reach Out-funktion. (OBS: det er både ubehageligt og skræmmende at skulle indrømme, at man har problemer, og har brug for hjælp, men det er her, Wavers-appens anonymitet spiller ind. Anonymiteten i appen gør nemlig, at man er beskyttet imod at skulle blotte sin personlige sårbarhed overfor hele teamet, blot fordi man har brug for, og vil have, hjælp. Man får tilbudt hjælpen 100% anonymt, og man vælger selv, om/hvis man vil give sit navn til den, der tilbyder at hjælpe.)\nHvad er tre gode grunde til, at vi skal bruge Wavers-appen i vores team?\n1) I kan styrke sammenholdet og fællesskabet i jeres team, gennem appens facilitering af en ‘pas på hinanden’-kultur.\n2) I kan hjælpe hinanden på en yderst diskret, men effektiv måde, og I kan få dybere indsigt i kulturen i jeres team – og derved evnen til at påvirke den mere positivt end ellers.\n3) I kan løse problemer, store som små, inden de vokser sig større og får flere konsekvenser, både på team-basis og på individuel basis.\nHvad er et Wave?\nEt Wave er et spørgsmål, som kan sendes og besvares indbyrdes i et fællesskab – i fællesskabets team, i Wavers-appen – 100% anonymt. Dette Wave kan enten være præ-udformet af Wavers, eller personligt udformet af et af teamets medlemmer, og når et Wave sendes ud i et team i appen, kan alle medlemmer af teamet efterfølgende besvare det. Disse besvarelser består af en valgt emoji, og evt. en personlig kommentar. Når 50% eller flere af medlemmerne af et team har besvaret et Wave, kan alle medlemmer af teamet se en oversigt over besvarelserne. Tryk på “Vælg fra en kategori”- eller “Opret dit eget”-knappen i appen, på teamets forside, for at oprette et nyt Wave.\nHvordan sender jeg et Wave?\nDu sender et Wave ved at gå ind på appens forside (dette gør du ved at trykke på “Waves”, i bunden af appen), hvor du kan vælge mellem “Vælg fra kategori” eller “Opret dit eget”. Trykker du på “Vælg fra kategori”, bliver du mødt med en række kategorier, hvoraf du kan vælge den, som bedst passer på det, du gerne vil spørge dit team om. Herefter kan du vælge mellem en række præ-udformet Waves. For at vælge et Wave, skal du blot trykke på det, og efterfølgende trykke “Send”. Trykker du derimod “Opret dit eget”, kan du selv udforme et Wave, og så efterfølgende trykke “Send”. (Bemærk: hvis teamet har en eller flere Moderatorer, skal de først godkende dit Wave, før det deles i teamet. Men du er selvfølgelig stadig 100% anonym, også overfor Moderatoren, som heller ikke kan se, hvem der har sendt et Wave.)\nHvilken forskning og evidens ligger bag udformningen af de præ-udformede Waves i appen?\nMed afsæt i WHO og Sundhedsstyrelsens definition af mental sundhed, tager Wavers-appen både højde for den enkeltes psykiske velbefindende, og for dennes sociale relationer til andre. Appens hovedfokus er at booste følelsen af at være en del af et givent fællesskab/det generelle fællesskab, mindske mistrivsel, og give alle de bedste forudsætninger for at kunne håndtere dagligdagens udfordringer og stress. Kategorierne og de præ-udformede Waves (spørgsmål) bygger på valideret videnskabelig forskning og teori, og er udformet med inspiration fra de ankerkendte trivselsindekser WHO-5 og WEMWBS, og på baggrund af videnskabelige sundhedsfremmende teorier. Vil du læse mere om teorien bag de præ-udformet Waves, kan du klikke her.\nHvem kan sende et Wave?\nAlle i et team – både medlemmer og Moderatorer – kan sende et Wave, helt anonymt.\nKan jeg sende lige så mange Waves, som jeg har lyst til?\nJa. Du, og alle andre i dit team, kan sende et ubegrænset antal af Waves. Dvs. der ikke er nogen begrænsninger i appen ift., hvor mange eller hvor ofte, du og de andre teammedlemmer i dit team, kan sende Waves. Vil et team gerne have begrænset antallet af daglige Waves, der sendes ud i teamet, kan man individuelt, i teamet, aftale, hvor mange Waves, man højst må sende ud på daglig basis.\nKan jeg selv vælge, hvem jeg sender et Wave til?\nJa og nej. Du kan selv vælge, hvilket team (hvis du er medlem af flere teams i appen), du sender et Wave til. Men du kan ikke vælge, HVEM i teamet, du sender et Wave til. Du vil til enhver tid sende et Wave til alle medlemmer i et team. (Hvis du selv kunne vælge, hvem du sender et Wave til, ville det påvirke anonymitetsgraden i appen.)\nEr der præ-udformede Waves i appen, som jeg kan bruge?\nJa. I appen er der forskellige præ-udformede Waves, som du kan vælge, frem for at udforme et selv. Disse Waves er baseret på valid forskning, og er inddelt i kategorier, så du nemmere kan finde dem.\nKan jeg selv udforme mine Waves?\nJa. I appen har du mulighed for selv at udforme Waves. Disse Waves vil, på ligefod med de præ-udformede Waves i kategorierne, indgå i jeres teams samlede statistik/indsigt. Hvis I har en eller flere Moderatorer i jeres team, skal det Wave, du selv har udformet, først accepteres af en af Moderatorerne, før det deles i teamet. Moderatoren skal sikre, at dit Wave ikke kan støde andre i teamet.\nKan jeg planlægge fremtidig udsendelse af Waves?\nNej. Kun Moderatoren/Moderatorene i et team har adgang til at planlægge fremtidige Waves. (Der er indbygget et kalendermodul i appen, som gør det muligt for Moderatoren/Moderatorerne at lave et årshjul over Waves).\nKan mit team se, at det er mig, der har sendt et Wave?\nNej, ingen i dit team kan se, hvem der har sendt et specifikt Wave. Waves er altid 100% anonyme.\nEr der regler for, hvad man må skrive i et Wave?\nJa og nej. I udgangspunktet kan du skrive præcis, hvad du har lyst til i et Wave, og du er kun begrænset af antal anslag – dog er det god stil ikke at støde andre, være personlig, eller bruge appen i diskriminations-sammenhæng. Har jeres team en Moderator, er det dog dennes opgave at vurdere, hvorvidt et Wave er etisk, og om det skal deles i jeres team. Dvs. dit Wave kan blive afvist af en Moderator, og derved ikke delt i teamet.\nKan et Wave blive afvist?\nJa. Et Wave kan dog kun blive afvist af en Moderator, hvis jeres team har sådan en. Et Wave vil typisk blive afvist, hvis det har personskadelig karakter, eller på anden måde er etisk ukorrekt.\nKan/skal jeg besvare mit eget Wave?\nJa, du kan besvare dit eget Wave, men det er altid frivilligt, om du vil gøre det. Som udgangspunktet bør du dog altid også besvare dit eget Wave – ellers indgår du ikke i teamets statistik, og kan heller ikke få hjælp ud fra emnet i dit Wave, skulle du have behov for det (dvs. du kun kan få tilbudt hjælp, hvis du besvarer et Wave – dit eget og andres).\nKan mit team se, at det er mig, som har besvaret et Wave?\nNej. Hverken dit team, Moderatorer eller nogen andre kan se, at du har besvaret et Wave. Det eneste, som teamet – og du selv – kan se, er, hvor mange i teamet, som har besvaret et Wave. Dine besvarelser er altid 100% anonyme, ligesom dine Waves er.\nHvordan besvarer jeg et Wave?\nNår du modtager et Wave, kan du besvare det både med det samme og senere (dog skal alle Waves besvares indenfor 48 timer). Det gør du ved at åbne et Wave, og derefter vælge en af de fire emojis som svar. Du bør vælge den emoji, som bedst udtrykker netop din følelse i forhold til emnet i et givent Wave. Du kan også altid supplere din besvarelse med en kommentar, skulle du føle behov for at uddybe eller konkretisere dit svar. Alle i teamet vil kunne se din besvarelse, og eventuel tilknyttet kommentar – men de vil ikke kunne se, at det er dit svar. Dine svar på Waves er altid 100% anonyme.\nKan jeg undlade at besvare et Wave?\nJa, du kan sagtens undlade at besvare et Wave. Det er altid helt op til dig selv, om du ønsker at besvare et Wave. Besvarer du ikke et Wave, vil du ikke indgå i statistikken på det enkelte Wave, og du kan heller ikke blive tilbudt hjælp/et Reach Out.\nHvor lang tid har jeg til at besvare et Wave?\nEt Wave skal besvares indenfor 48 timer. Når de 48 timer er gået, kan det ikke længere besvares.\nKan jeg svare “neutralt” på et Wave?\nNej, det er ikke muligt at besvare et Wave med en “neutral” emoji. Det er et velovervejet fravalg i appen.\nHvad gør jeg, hvis jeg ønsker at knytte en kommentar til mit svar på et Wave?\nNår du besvare et Wave med en af de fire emojis, kan du til enhver tid knytte en anonym kommentar til svaret. Du skriver kommentaren samme sted, som du vælger emojien.\nKan jeg se, hvad andre har svaret på et Wave?\nJa, du kan se alle besvarelser, der kommer på et Wave, i oversigten. Men du kan ikke kan se præcis hvem, der har svaret på et Wave, og hvad de har svaret. Alle besvarelser er altid 100% anonyme.\nKan jeg løbende følge teamets besvarelser af et Wave?\nJa. Så snart 50% af teamet (eller minimum 5 personer) har besvaret et Wave, kan du og de andre i teamet følge udviklingen af besvarelserne.\nKOM I GANG MED WAVERS\nHvordan kommer jeg i gang med appen?\nDownload appen i Google Play eller App Store\nOpret dit første team\nInviter andre til dit team\nNu kan alle i teamet sende Waves, lave Reach Outs, og alt andet i appen – god fornøjelse!\nEr jeg nødt til at oplyse min kreditkortoplysninger for at bruge appen?\nNej, du kan til enhver tid bruge appens basis-version, som er gratis og derfor ikke kræver kreditkort- eller andre oplysninger.\nDu kan downloade appen i Google Play og App Store. Det kan du gøre her.\nHvordan opretter jeg en profil i appen?\nDu opretter en profil i appen ved at indtaste dit navn samt telefonnummer eller email.\nKoster det noget at downloade appen?\nPriserne for at benytte de forskellige versioner af Wavers-appen vil til enhver tid fremgå tydeligt på Wavers’ hjemmeside. Du kan også altid benytte basis-versionen af Wavers-appen, som koster 0,-/er gratis.\nKan jeg bruge appen med det samme, når jeg har oprettet en profil?\nJa, så snart din profil er oprettet, kan du begynde at bruge appen. Hvis du er blevet inviteret til at være med i et team, vil du allerede kunne se dette team i appen, når du har oprettet din profil. Dvs. du per automatik bliver medlem af et team, hvis du er blevet inviteret til at deltage i det. Du kan også selv oprette et team, når du har oprettet din profil, og begynde at invitere andre til at deltage heri.\nHvordan inviterer jeg andre til at bruge appen sammen med mig?\nI appen kan du invitere andre til at deltage i dit team. Det sker ved, at du sender dem en besked fra appen. Du bør dog altid på forhånd informere dem, som du invitere til dit team, om, at du har oprettet et team, som du gerne vil invitere dem til at deltage i. Og har de ikke allerede appen, skal de downloade den, og oprette en profil, for at deltage i dit team.\nHvor kan jeg lære mere om at bruge appen?\nPå hjemmesiden kan du lære mere om at bruge appen, og hvordan appen virker. Du kan med fordel også se explainer-videoen om appen.\nHvad skal jeg bruge et team til?\nEt team består af de personer, som indgår i et givent fællesskab, og appen kan kun bruges, hvis du er en del af et team/opretter et team. Appen er bygget op omkring teams, og fungerer som en fortrolig kanal, hvorigennem medlemmerne af et fællesskab/team kan kommunikere om, spotte og forebygge mistrivsel. Appen fungerer derfor ikke uden, at du er en del af et team.\nHvordan opretter jeg et team?\nDu opretter et team ved at trykke på det lille menu-ikon (de to vandrette streger med en pil i midten) øverst, i venstre hjørne, i appen. Tryk derefter på “Opret team”, og følg vejledningen i appen.\nEt team defineres ved de personer, som du danner en form for fællesskab med. Det kan være, at I studerer sammen, arbejder sammen, går til idræt sammen, arbejder sammen om et tidsbegrænset projekt, eller andet. Alle de situationer i livet, hvor du og andre indgår i et fællesskab, kan defineres som et team i appen.\nKan jeg oprette flere teams?\nDu kan oprette et ubegrænset antal teams, både i basis- og betalingsversionen af appen.\nHvor mange kan jeg invitere til et team?\nDet afhænger af det team, som du har oprettet. I basis-versionen af et team/appen, kan du invitere op til 15 personer til at deltage i et team. Benytter du betalings-versionen, kan du invitere et ubegrænset antal personer til at deltage i et team.\nHvordan inviterer jeg andre til at deltage i et team?\nI appen har du mulighed for at invitere andre til at deltage i et team via deres email eller mobiltelefonnummer.\nKan alle i et team inviterer andre til at deltage i teamet?\nHvis jeres team har en eller flere Moderatorer, så er det kun Moderatorerne, som kan invitere andre til at deltage i teamet. Hvis I derimod ikke har Moderatorer i jeres team, kan alle i teamet invitere andre til at deltage i teamet.\nHvordan fjerner jeg et medlem af teamet?\nI appen kan du administrere, hvem, der er med i teamet. Hvis I har en eller flere Moderatore i teamet, er det kun dem, der kan fjerne medlemmer fra teamet. Hvis I derimod ikke har Moderatorer, kan alle flerne medlemmer fra teamet.\nKan jeg fjerne mig selv som medlem fra et team?\nJa, du kan til enhver tid fjerne dig selv som medlem fra et team.\nKan jeg slette et team?\nEt team kan kun slettes, når det sidste medlem i teamet vælger at slette det. Det er sådan af sikkerhedsmæssige årsager, da man aldrig kan genskabe et slettet team. Sletter man et team, mister man alle teamets data permanent.\nHvordan ser jeg forskel på de teams, som jeg opretter?\nNår du opretter et team, bliver du bedt om at navnegive det. Hvis du deltager i flere teams, vil de alle have forskellige navne, som du kan bruge til at kende forskel på dem.\nKan jeg oprette forskellige kategorier af teams?\nJa. I Wavers-appen er der flere kategorier, som du kan vælge imellem, når du opretter et team. Du bør vælge den kategori, som passer bedst på det team, du vil oprette. Er teamets medlemmer f.eks. studerende, vælges kategorien “Uddannelse”, hvorimod kategorien “Arbejde” vælges, hvis medlemmerne er kollegaer på en arbejdsplads.\nHvad er forskellen på kategorierne af teams?\nSelve appen er opdelt i team-kategorier, som hver især er målrettet ét bestemt “område”. Eksempelvis er “Uddannelse” rettet mod studerende, og “Arbejde” er rettet mod kolleger på en arbejdsplads. Forskellen ligger primært i de Waves, som er præ-udformet – disse differentierer sig fra team-kategori til team-kategori.\nKan jeg ændre kategorien på et team senere/efter, at det er oprettet?\nNej, når du først har valgt en kategori for et team, kan denne desværre ikke ændres. Hvis du ønsker, at et team skal være i en anden kategori, må du oprette et nyt team under den ønskede kategori, og invitere de samme medlemmer heri.\nHvad er et Reach Out?\nEt Reach Out er en digital håndsrækning, som et medlem af et team i Wavers-appen kan tilbyde andre medlemmer af samme team. Man sender et Reach Out, når en eller flere medlemmer i et team udviser mistrivsel (hvilket de gør ved at besvare et Wave negativt). Man kan lave et Reach Out ved at trykke på en emoji i et Wave’s svaroversigt (denne findes i menuen “Reach Out” i appen), eller via appens forside “Waves” (denne findes på teamets forside, under “Besvarede Waves”, når 50% – eller minimum fem personer – af teamets medlemmer har besvaret det). Herigennem kan man sende et Reach Out til alle medlemmer af teamet, som har besvaret et Wave med netop denne emoji. (Man kan ikke kun række ud til ét medlem, da alle skal være sikret lige tilbud om hjælp.) Besvarelserne af et Wave er altid 100% anonyme, så medlemmet, der laver et Reach Out, kan ikke se, hvem de rækker ud til, før det medlem, der har modtaget deres Reach Out, accepterer hjælpen og derved ophæver sin egen anonymitet. Medlemmet, der laver et Reach Out, ophæver derimod sin egen anonymitet ved afsendelse af et Reach Out, og accepterer derved, at dem, de rækker ud til, kan se deres identitet. Dette faciliterer, at medlemmer, der har modtaget et Reach Out, får mulighed for at overveje om den, de har modtaget et Reach Out fra, er bedst udrustet til at hjælpe/støtte dem.\nHvad er formålet med at lave et Reach Out?\nFormålet med et Reach Out er, at adressere og mobilisere den rette hjælp til de medlemmer af et team, som har behov herfor. Den eller de medlemmer, som har modtaget et Reach Out, kan selv vælge, hvem af dem de ønsker hjælp/støtte fra. Man kan bedst sammenligne denne proces med en slags matchmaking, hvor appen hjælper med at finde den optimale løsning for det medlem, som har brug for hjælp.\nHvordan fungerer et Reach Out i appen?\nEt Reach Out er en digital håndsrækning, i appen. Det er en proces, som fremmer en “pas på hinanden”-kultur, hvor mennesker bliver bedre til at tilbyde hjælp til hinanden, og hvor de samtidig også bliver bedre til at tage imod hjælp fra andre. Processen er omvendt fra det, som vi er vant til i dagligdagen, og som ofte ikke løser alle problemer: i appen er det nemlig ikke den, som mistrives, der skal bede andre om hjælp/støtte, men derimod andre, som tilbyder deres hjælp til den, som mistrives. Dette gør det nemmere at få hjælp rettidigt.\nHvordan sender jeg et Reach Out?\nDu kan sende et Reach Out fra to forskellige steder i appen. Det ene sted, du kan sende et Reach Out fra, er fra appens forside “Waves”. Her trykker du på et besvaret Wave, hvorefter du ser et søjlediagram, som viser, hvor mange i teamet, som har svaret hhv. rød, orange, gul og grøn emoji. Ved at trykke på en søjle i diagrammet, får du mulighed for at sende et Wave til den gruppe, der har besvaret et Wave med den emoji. Den anden mulighed er, at vælge “Reach Out” i appens bundnavigation. Tryk på denne, og så kan du vælge blandt alle teamets Wave gennem tiden, og herigennem sende et Reach Out til dine teammedlemmer.\nKan alle sende Reach Outs til hinanden?\nJa, alle kan sende Reach Outs til hinanden.\nKan jeg selv bestemme, hvem jeg sender et Reach Out til?\nNej. Man ved ikke, hvem man sender et Reach Out til, da besvarelser på et Wave altid er 100% anonyme. Det eneste, du kan vælge, er, hvilken af de fire besvarede emojis, du vil rette dit Reach Out mod – dvs. du kun kan vælge den gruppe af personer, som har svaret med en bestemt farve emoji, ikke en specifik person.\nHvem modtager mit Reach Out?\nDit Reach Out sendes til medlemmer af dit team, som har svaret samme farve emoji, som du vælger at rette dit Reach Out mod. Hvis tre medlemmer i dit team har svaret rød emoji til et Wave, og du retter dit Reach Out mod rød emoji, så vil alle tre medlemmer modtage dit Reach Out.\nEr det “ufint”, hvis jeg vælger ikke at sende et Reach Out?\nNej. Det er helt op til dig selv, om du føler overskud til at sende et Reach Out og tilbyde hjælp/støtte til andre i dit team. Hvis du ikke selv har det godt, eller føler dig ude af stand til at hjælpe ift. et Wave, der er besvaret i jeres team, så er det altid bedre, at du undlader at sende et Reach Out, fremfor ikke at kunne yde en god hjælp/støtte til det medlem, som måtte have behov herfor.\nKan andre se, at jeg har sendt et Reach Out?\nKun de medlemmer af dit team, som modtager dit Reach Out, kan se, at det er dig, som har sendt det. Ingen andre kan se det.\nHvornår skal man sende et Reach Out?\nMan SKAL ikke sende et Reach Out. Man KAN sende et Reach Out, når man skønner, at nogen kan have behov for hjælp eller støtte, og man skal kun sende et Reach Out, hvis man ønsker – og har overskud til – at hjælpe andre medlemmer i ens team.\nEr der nogen risiko ved at sende et Reach Out?\nNej, der er ingen risiko ved at sende et Reach Out. Sender du et Reach Out, vælger du dog ikke selv, hvilke medlemmer af dit team, som du sender et Reach Out til, og du skal derfor være klar på at hjælpe hvem som helst i dit team. Hvis du, efter at have fået en snak med en person i dit team, som har accepteret dit Reach Out, skønner, at du ikke selv kan hjælpe eller håndtere det problem, som personen har delt med dig, kan du altid få hjælp fra professionelle organisationer i appens “Hjælp”-fane. Hverken du, som skal hjælpe, eller den, som har behov for hjælp, må på noget tidspunkt stå alene med et problem, som ikke kan løses.\nHvor længe er mit Reach Out aktivt hos modtageren?\nI udgangspunktet har et Reach Out ingen udløbsdato. Har du først sendt et Reach Out på baggrund af et Wave, kan du og det medlem af dit team, som har modtaget dit Reach Out, altid fortsætte med at kommunikere.\nHvordan får jeg besked om, at nogen har taget imod mit Reach Out?\nHvis du har sendt et Reach Out, og et medlem af dit team tager imod det, år du en notifikation på din mobil, samt en rød markering i appens “Reach Out”-fane, i menuen.\nKan jeg se, hvem der har taget imod mit Reach Out?\nJa, så snart et medlem af dit team tager imod dit Reach Out, kan du se i appen, hvem de er, og straks starte en dialog.\nKan man få appen til automatisk at sende Reach Out?\nJa, men det kræver, at man har en Moderator-rolle. Har man det, så sender appen altid automatisk Reach Out til de medlemmer af teamet, som svarer på et Wave med en rød eller orange emoji.\nHvad gør jeg, hvis nogen tager imod mit Reach Out?\nNår nogen har taget imod dit Reach Out, bør du straks starte en dialog med personen, og aftale at mødes eller tale sammen. Du bør ikke vente! En hurtig indsats virker bedst, og vil være årsag til at få løst problemerne, inden de vokser sig større.\nKan jeg fortryde, hvis jeg har sendt et Reach Out?\nNej, et Reach Out kan ikke fortrydes. Har du først tilbudt din hjælp, er det bindende, og bør altid efterleves.\nKan jeg få professionel hjælp via appen til mit Reach Out?\nJa, i appens “Hjælp”-menu er der altid hjælp at hente fra professionelle organisationer. Hjælpen er både til dig, når du selv har et problem, og til, når du hjælper andre med et problem. Ingen som bruger appen, skal stå alene med et problem.\nHvordan tager jeg imod et Reach Out?\nNår du modtager et Reach Out fra en eller flere medlemmer af dit team, kan du vælge den eller de medlemmer, som du ønsker hjælp fra, eller en fortrolig snak med, ved at trykke “Accepter”. Det sker fra appens “Reach Out”-menu, hvor du trykker på “Til mig”. Her er en oversigt over de Reach Outs, som du har modtaget.\nKan jeg afvise et Reach Out?\nJa. Du skal naturligvis kun have hjælp fra og tale fortroligt med dem, som du føler det rigtigst med. Når du modtager et Reach Out, kan du altid vælge enten at acceptere det, eller afvise det.\nBliver andre skuffet, hvis jeg ikke tager imod deres Reach Out?\nNej. Ingen i appen kan se, hvem du er, når de sender et Reach Out til dig. Når du afviser et Reach Out, ved ingen derfor, hvem du er. Du er 100% anonym, indtil du vælger at tage imod et Reach Out og derved selv ophæve din anonymitet.\nHvad gør jeg, hvis jeg modtager et Reach Out?\nHar du modtaget et eller flere Reach Outs, skal du beslutte dig for, hvem du ønsker at modtage hjælp fra. Du kan vælge at acceptere eller afvise et Reach Out. Så snart du har accepteret et Reach Out, vil det medlem af dit team, som har sendt det, kontakte dig hurtigst muligt, med henblik på, at I kan finde tid og sted til at tale sammen udenfor appen.\nKan jeg modtage Reach Out fra flere medlemmer af mit team?\nJa, du kan sagtens modtage Reach Out fra flere på samme tid, og baseret på det samme Wave. Det giver dig en unik mulighed for at vælge, hvilket eller hvikle af de medlemmer af dit team, som har sendt et Reach Out til dig, som du vil tale med.\nHvem skal jeg vælge at tage imod et Reach Out fra?\nDet er ene og alene dig selv, som kan og skal beslutte, hvem du tager imod et Reach Out fra. Du skal føle dig tryg i dit valg af det medlem/de medlemmer af dit team, som du vælger.\nHvad gør jeg, hvis jeg ikke ønsker hjælp fra den, som har sendt et Reach Out til mig?\nHvis du ikke ønsker hjælp fra et medlem af dit team, som har sendt dig et Reach Out, trykker du på “Afvis” i det Reach Out, du har modtaget fra denne person.\nKan andre se, hvem jeg vælger at tage imod et Reach Out fra?\nNej, kun det medlem af dit team, hvis Reach Out du accepterer, kan se din identitet. Ingen andre kan se, hvem du, eller den som skal hjælpe dig, er.\nHvad skal jeg gøre, når jeg har taget imod et Reach Out?\nHar du taget imod et Reach Out, skal du ikke gøre noget – det er det medlem af dit team, som har sendt det Reach Out til dig, som kontakter dig. Så det eneste, du skal gøre, er at afvente at høre fra personen – dog er det altid en god idé at forberede dig lidt (mentalt) på den snak, I skal have sammen.\nHvordan får jeg adgang til Indsigt?\nDu har altid adgang til din personlige indsigt i appens menu “Indsigt”. Hvis du og dit team derimod ønsker indsigt i hele teamet, skal I opgradere jeres version af Wavers-appen til WaversPRO.\nHvad kan jeg se i Indsigt?\nI Indsigt kan du følge din egen aktivitet i appen. Dvs. du kan følge din egen udvikling henover tid, ift. din trivsel, dine besvarelser, din evne til at sende og besvare Waves, din evne til at sende og tage i mod Reach Outs, samt meget andet. Hvis du og dit team benytter WaversPRO, har I endvidere adgang til alle de samme oplysninger for det samlede team. I vil herigennem kunne følge udviklingen i jeres team, og bl.a. se, hvor I gør det rigtig godt, og hvor I evt. kan sætte ind og gøre det bedre.\nHvem har adgang til Indsigt?\nAlle brugere af Wavers-appen har adgang til “Personlig Indsigt”. Kun dem, som har WaversPRO, har adgang til “Team Indsigt”.\nKan jeg dele Indsigt med andre, udenfor teamet?\nNej. Du kan ikke dele oplysninger i “Personlig Indsigt” med andre, og ingen andre har adgang hertil. Benytter du og dit team derimod WaversPRO, kan I dele “Team Indsigt” med andre – eksempelvis med ledelsen, HR eller en helt tredje. Du deler “Team Indsigt” i appen, under menuen “Indsigt”.\nHvem, udenfor teamet, kan have nytte af adgang til Indsigt?\nDet kan eksempelvis være jeres ledelse, eller personer/afdelinger, som arbejder struktureret med jeres sociale og psykiske miljø.\nHvordan bruger jeg oplysningerne i Indsigt konstruktivt?\nDu kan på personligt niveau – eller I kan i teamet – arbejde konstruktivt og målrettet med oplysningerne i Indsigt. I kan sætte jeres egne mål for, hvordan f.eks. jeres trivslen skal være på en række områder, og lade appen måle resultaterne løbende.\nHvad er en Moderators rolle?\nEn Moderator har til opgave at motivere jeres team til at bruge appen. Det kan også være Moderatorens rolle at sikre, at personer inviteres til teamet, og at teammedlemmer, som ikke længere skal indgå i jeres team, fjernes. En anden rolle, som en Moderator har, er, at sikre at Waves, I som teammedlemmer selv opretter, godkendes, inden de sendes ud til teamet, for at sikre, at der ikke sendes upassende eller krænkende Waves ud i teamet.\nHvorfor have en Moderator?\nI kan udnævne en Moderator/flere Moderatorer, hvis I ønsker, at der er en eller flere teammedlemmer, som skal sikrer, at teamet altid er sammensat af de rigtige medlemmer, samt sikrer, at Waves, som I selv opretter, er skrevet i en etisk forsvarlig tone. Og allervigtigst – en Moderator er jeres teams garanti for, at der altid sendes Reach Out til de teammedlemmer, som svarer med hhv. orange og rød emoji, på et Wave. Har man Moderator-rollen, sender man automatisk altid et Reach Out, til dem, som har brug for det. Derudover kan en Moderator være med til at motivere teamet til at bruge appen.\nHvem kan blive Moderator i et team?\nAlle teammedlemmer kan blive udnævnt som Moderatorer i et team. Det er helt op til netop jeres team, hvordan I vælger at udnævne en eller flere Moderatorer i teamet.\nI udgangspunktet er den person, som opretter et team, automatisk tildelt rollen som Moderator. Kun en Moderator kan tildele et andet teammedlem rollen som Moderator, og der kan være flere Moderatorer i et team.\nJeg er Moderator i et team. Hvordan fjerne jeg denne rolle?\nDu kan ændre din rolle fra Moderator til Medlem, under “Team”. Så længe, at du er Moderator, kan du også ændre andres rolle fra Moderator til Medlem.\nSkal man have en særlig viden eller baggrund for at være Moderator?\nNej, ikke nødvendigvis. Man skal som Moderator have lyst til at hjælpe andre, kunne holde styr på teammedlemmer, motivere teamet til at bruge appen, og godkende teamets oprettede Waves.\nKan man uddanne sig til at blive en god Moderator?\nPå sigt, ja. Der udarbejdes pt. en certificeret uddannelse som Wavers Moderator, som forventes at blive udbudt i 2022 af VUC Storstrøm. Uddannelsen er et kompetenceløft, og vil dække bredt indenfor Moderatorens rolle i Wavers-appen.\nKan man få hjælp til at bruge appen?\nPå Wavers hjemmeside er der være adgang til en video, som hjælper dig og dit team i gang med at bruge appen. Bruger du WaversPRO, har du også adgang til Wavers supportcenter.\nKan man få hjælp til at styrke sammenholdet i teamet?\nJa, man kan få hjælp til at styrke sammenholdet, ved at kontakte professionelle fagpersoner. Hvis I benytter WaversPRO, kan I også give disse fagpersoner adgang til jeres teams samlede data, og dermed får fagpersonerne også mulighed for at arbejde konstruktivt med at styrke netop jeres teams sammenhold.\nKan man få hjælp til at forbedre trivsel og mental sundhed?\nJa, man kan få hjælp til at forbedre trivsel og mental sundhed via appen, ved at kontakte professionelle fagpersoner. Hvis I benytter WaversPRO, kan I give disse fagpersoner adgang til jeres teams samlede data, og dermed får fagpersonen også mulighed for at arbejde konstruktivt med at styrke netop jeres teams trivsel og mentale sundhed.\nKan man få hjælp, hvis man har personlige eller sociale problemer?\nJa. I appens menu “Hjælp” kan man til enhver tid få adgang til vores samarbejdspartnere, som yder gratis og anonym rådgivning til dig, som enten har problemer, eller som hjælper en anden med problemer (via et Reach Out).\nKan man selv oprette hjælp i appen, hvis man f.eks. har en psykolog tilknyttet et team?\nJa, men det kræver dog, at du/I har adgang til WaversPRO. Har du/I denne adgang, kan jeres team oprette alle former for hjælp i appen.\nHvorfor er der en gratis version af appen?\nAppen er bygget op omkring en såkaldt “botttom-up”-metode. Med denne metode, vil Wavers sikrer, at alle mennesker med adgang til internet og en smartphone, kan benytte den gratis version af Wavers-appen, til at forbedre trivslen og den mentale sundhed, der, hvor de befinder sig. Wavers-appen er “Born SDG”, og er udviklet på baggrund af FN’s Verdensmål. Læse mere om dette – og Wavers – på siden “Hvorfor Wavers”, på Wavers’ hjemmeside.\nHvad er fordelen ved at betale for WaversPRO-versionen af appen?\nFordelen ved WaversPRO er, at I kan være lige så mange medlemmer i et team, som I ønsker, og at I som team kan bruge appen mere struktureret, ift. de data, som appen leverer. I kan f.eks. have en Moderator i teamet, som kan styrke arbejdet med appen i jeres team. I kan også tilføje jeres ønskede dedikerede hjælp i appen (eksempelvis en psykolog), og derudover kan I planlægge perioder – endda hele år – med Waves, der automatisk sendes ud i teamet.\nHvorfor kan man kun betale årligt for WaversPRO?\nPrisen for et team er så lav, at vi ikke kan retfærdiggøre overfor jer, eller os selv, at lade betalingen falde eksempelvis månedligt. Det giver mere administration for både jer og os, og vil dermed få prisen til at stige.\nHvorfor betaler vi per team, og ikke per person, som skal bruge appen?\nDa appen er teambaseret, er det mere optimalt at håndtere betalingen, når den afregnes per team, frem for per medlem. Det er også nemmere for brugerne af appen at blive afregnet per team – ellers skal prisen reguleres løbende, hver gang, I får et nyt teammedlem, eller fjerner et.\nKan vi få rabat på betalingen?\nHvorfor koster appen det samme, om man er 10 eller 100 medlemmer i et team?\nVi har beregnet vores priser ud fra tanken om, at et ‘gennemsnitligt’ team, som benytter appen, består af 25 medlemmer. Vil I være flere medlemmer i et team end 25, får I de resterende “gratis”.\nHvorfor koster appen det samme i alle lande?\nAppen er sat i verden for at hjælpe alle, og for at gøre prisen på, og vilkårene for, appen så enkle og gennemsigtige som muligt, har vi valgt at køre en ensartet global strategi på pris og vilkår (sidstnævnte dog under hensyn til gældende lokal lovgivning).\nHvordan betaler vi for WaversPRO?\nI kan betale for WaversPro-versione af appen på hjemmesiden.\nHvilke af FN’s Verdensmål støtter appen?\nVerdensmål 3.4, der stræber efter forebyggelse og fremme af sundhed og trivsel. Verdensmål 4.7, der stræber efter, at alle elever skal tilegne sig den viden og de færdigheder, som er nødvendige for at fremme bæredygtig udvikling. Verdensmål 4.a, der stræber efter, at alle uddannelsesinstitutioner skal bygges og opgraderes, så de tager hensyn til det individuelle barns tarv, handicap og køn, og derved skaber et sikkert, ikke-voldeligt, inkluderende og effektivt læringsmiljø for alle. Verdensmål 5.B, der stræber efter at fremme kvinders rettigheder og muligheder gennem brugen af informations- og kommunikationsteknologi. Verdensmålet 8.8, der fokuserer på den enkelte medarbejders ret til et sundt psykisk arbejdsmiljø.\nHvordfor kan appen kun bruges på Android og iOS smartphones?\nDet er styresystemerne Android og iOS, som Wavers indtil videre har satset på, da de tilsammen dækker de markeder, som vi ønsker at tilgå.\nSkriv til vores support på support@wavers.io, og fortæl, hvilke problemer, du oplever, og suppler også meget gerne med skærmbilleder/screenshots, da disse vil gøre det nemmere for os at hjælpe dig med dit specifikke problem.\nAppen virker ikke på min smartphone\nJeg kan ikke oprette en profil i appen\nJeg modtager ikke en SMS-kode\nDette problem kan Wavers desværre ikke hjælpe med, da denne service købes gennem Google, som levere SMSen til din teleudbyder. Du kan med fordel prøve igen efter nogle timer, eller slette appen og installere den på ny (du beholder stadig din profil, hvis du gør dette).\nVi har ingen Moderator i teamet. Hvordan får vi en Moderator?\nMan kan kun oprette/udnævne en Moderator i et team, hvis man har købt WaversPRO-versionen af appen. Kontakt support@wavers.io, hvis I ikke har en Moderator, og ønsker at oprette/udnævne en.\nHvordan skifter vi fra den gratis version af Wavers-appen, til WaversPRO?\nHvis det drejer sig om et eksisterende team, som I ønsker at opgradere til WaversPRO-versionen af appen, skal I følge instrukserne i appen. Dem finder I der, hvor I kan opgradere til WaversPRO. Hvis I derimod ønsker at oprette et team fra bunden i WaversPRO-versionen af appen, så skal I gøre det via Wavers’ hjemmeside.\nHvordan får jeg adgang til support?\nDu kan altid skrive til support@wavers.io, hvis du har et problem eller spørgsmål, og vil sædvanligvis modtage svar indenfor 2-3 hverdage. Har du WaversPRO, kan du altid kontakte vores supportcenter.\nKunne du ikke finde svaret på dit spørgsmål?\nSend en e-mail til support@wavers.io


NEPAL EARTHQUAKE – Hjælpeorganisationerne er reduceret til Regeringens marionetdukker. – Tingstrup\nNEPAL EARTHQUAKE – Hjælpeorganisationerne er reduceret til Regeringens marionetdukker.\nSkrevet af #Tingstrup on maj 2, 2015\nVågnede op i går til tilkendegivelser om samlet 6,000 US fra venner og tidligere gæster.\nPenge der er på vej til vores konto i Danmark. Penge der skal bruges til hjælp her i Nepal.\nJeg er i princippet modstander af mig selv som rescue involveret i katastrofer som denne. Jeg har ikke ikke en skid forstand på det. Det eneste jeg ved at noget af det allervigtigste er timing… eller hurtig action.\nMen efter at have set hele den samlede International Katastrofe Indsats falde fuldstændigt fra hinanden – efter at have bevæget mig rundt i hele Kathmandu og erfaret, hvordan her ser ud bare få kilometer fra os – efter at have hørt de forfærdligste historier, der begyndte at sive ind til vores lille micro univers her på Tings fra David, Michael og Shishir som har begivet sig længere ud – da var jeg begyndt at få second thoughts.\nSamtidigt er Tings nu så selvkørende på alle fronter, at vi ikke alene kan servicere alle vores gæster, I skrivende stund kan også tage os af den strøm af gæster, der stadigvæk strømmer til, lave mad ud af huset og huse de lokale ildsjæle, der mangler web og en kop te.\nSå jeg befandt mig for første gang siden jordskælvet i en situation, hvor jeg har tid, da Annette tog mig ind på værelset. Vi har alle de her kontanter – hun stod med et par hundrede tusinde NRP i hånden og den kuvert med penge fra gæster, der i hast var tjekket ud for at flyve hjem, havde lagt penge i. Her var der yderligere 27,000 NRP. Men med det jeg havde i hånden, var der omkring 250,000 NRP. Ikke meget hvis man tjekker kursen på nettet. Men i lokal købekraft svarer beløbet til det samme i Danmark – bare i kroner.\nJeg var enig. Det gav ingen mening, at vi havde de penge liggende, når der var brug for hjælp asap. Så vi besluttede os for at bruge dem…\nSøndagen efter skælvet blev jeg kontaktet af Brijendra – min gode ven (broder/søn) – ‘Please look at this one’ det var et link til Nepal Rises på Facebook.\nJeg var begravet i problmer af vital karakter og var totalt fed up med Rescue Projecter og gad ikke klikke.\nDenne mail poppede up i min erindring mens Annette viftede med pengene.\nJeg snuppede kuverten med gæsternes indsamling samt et bundt med 100 stk 1,000 NRP sedler og hoppede på scooteren og kørte til Patan Dhoka syd for floden. Min første tur i den del af byen.\nDer var ingen trafik i den retning. De 500,000 kathmandu borgere der var på vej ud af dalen tog den modsatte vej.\nEfter bare 10 minutter befandt jeg mig i kaos. Der var unge drenge og piger over alt. Det virkede som en flok myrer, der knoklede rundt ude retning. Jeg begyndte at få kolde fødder – var det dette virvar jeg var ved at give et beløb,der svarer til 100,000 dkr?\nHey Thomas! Jeg kunne ikke genkende fyren foran mig. Der er så mange, der kender Annette og mig via vores involvering Start Up Weekend Kathmandu, vores Kunstinvolvering, osv, at det er komplet umuligt for os at genkende dem, der altid hilser.\nDer kom et splitsekunds stop i tiden. Alle gloede op og smilede og sagde hej. Iblandt dem et par unge vesterlændinge som helt tydeligt undrede sig over den opmærksomhed en gammel ubarberet idiot som jeg fik.\nBrijendra kom ud og tog mig under armen og præsenterede mig for et par fyre fra vist nok Google… som sædvanligt med et på rosende kommentarer,der fik mig til at krybe ned i min baglomme af mindreværd. I forhold til den kommandocentral jeg blev hevet ind i, var mine forgående dage på Tings reduceret til ingenting. Det var nærmest pinligt.\nPrincippet var i alt sin enkelthed at benytte sig af de folk, der allerede befandt sig i de ødelagte områder – fra de værst tilredte i de mest utilgængelige egne til de mindre slemme inden for en overskuelig radius – få dem til at indsamle informationer om situationens alvor de enkelte steder, lave en liste over de vigtigste ting de havde akut brug for og indsende det hele via mobiltelefoner, via nettet osv.\nInformationerne for disse små 45 distrikter blev samlet i et regne ark i deres kommando central, der herefter uddeligerede opgaver til de få operationelle enheder. Et hold samlede penge og varer, et hold arrangerede transport og et hold sørgede for at distribuere til de forskellige steder.\nAlt kunne bruges – Microer kørte til lokalerne med sække af ris, pakker af presseninger, telte, kasser af medicin osv. Det hele blev registreret i regneark, med informationer om, hvor tingene kom fra og herefter samlet i kontorer, der var omskabt til lagrer. Mindre end to timer senere blev lagrene tømt igen: We have bikes, buses, micros, planes and maybe a helicopter that helps us distributing. They leave every 1:30 minutes.… Brijendra nåede lige at sige de sidste ord inden han forsvandt ind i kaos igen.\nDeepa – Brijendras smukke kone stod i døren overfor mig.\nDet sidste havde jeg ikke behøvet at spørge om. Der kan bruge ALT. Og jeg vidste godt hvad der altid er det største problem i situationer som denne – i sær i et land som Kathmadu. CASH.\nDeepa sendte mig ind i et roligere kontor, hvor jeg blev mødt af en fyr jeg genkendte. Jeg gav ham de første 100,000 NRP og bad ham maile mig en liste over de mest nødvendige ting og begav mig tilbage gennem byen til Lazimpat.\nJeg tog op på Teachings Hospital og købte kasser af det hele samt lidt ekstra som en lokal læge forslog jeg fyldte i kasserne. Herefter begav Shishir og jeg os tilbage til Brijendra med vores indkøb.\nVi forlod kontoret igen efter 15 min med en kvittering. Inden jeg gik kastede jeg et blik ind i et af lagerrummende. Sækkene med beaten rice var væk – i stedet stod der kasser med alt muligt andet. Varerne fra i formiddags var allerede væk.\nDet var 6,000 usd fra den blog post jeg vågnede op til igår.\nRygterne var allerede rundt i byen inden jeg gik i seng aftenen før. Den Nepalesiske Regeringen insisterer på at alle penge skal gå gennem PM’s office.\nRegeringen har instrueret alle banker om at holde øje med mistænkelige større beløb og konfiskere dem, hvis der er den mindste mistanke om indsamling.\nJeg troede ikke på det, da jeg hørte det første gang. Jeg var derfor ved at falde ned af stolen da Shishir læste den Nepalesiske pressemeddelelse op for mig over morgenkaffen. Danmark har lige doneret 31 mill DKK til Katastrofen. Hvis de penge skal igennem PMs kontor – hvad de jo skal hvis de skal veksles til gangbar lokal valuta, ikke alene forsvinder beløbet.\nOg endnu værre – i løbet af dagen strammede regeringen yderligere op. Nu vil alle indsamlede materialer blive konfiskeret af regeringen. Tæpper, medicin, mad, vand mm. Dette er ude i pressen her til morgen\nDa jeg i går kom forbi med flere kontanter og varer – var Brijendrs frustrationer uoverskuelige. All we need is pilling up at the airport. There are containers everywhere…\nJeg ringede til en god kontakt på UN for at spørge til telte konkret. Vi har en chopper, der skal af sted til det hårdest ramte område, hvor sne og kulde vil slå de overlevende ihjæl, hvis ikke de får læ og varme…. Thomas – its true. Its on the highest level right now We put pressure on the government. Please dont tell anybody. Kilden er naturligvis fortrolig – der er ingen der er tilstrækkeligt huminitarian til as tale.\nJeg troede ikke mine egne øre. I de 6 år vi har levet i Nepal har hele den internatinale Charity Business – Ledet af UN! EU, Red Cross, World Bank og hvad de ellers hedder råbt og skreget om den forestående katastrofe. Ikke nok med det – alle kender korruptionen og bureaukratiet i dette land.\nAlligevel står de med bukserne nede og undrer sig, hvad der foregår, mens pengene sandsynligvis fosser ind til de korrupte politiker som guderne skal vi ikke kan organisere noget som helst. Samtidig står Brijendra, og Nayantara i The Yellow House, med en distribution, der skal fyldes til områder, de havde et overblik over dage før de store organisationer fik hul igennem til deres satelitter, der kunne afdække de selv samme område. Da havde de unge entreprenører allerede folk på stedet.\nJeg er imponeret over det jeg har set hos de unge Start Uppers\nDet værste er at man hele tiden render undt med tvivlen. Om det er det rigtige man gør. Men hellere gøre noget her og nu end ingenting overhovedet.\nDet kan godt være, at det på papiret er det rigtige, at samle alle indbetalinger og produkter i en central enhed og herefter distribuere dem til områderne. Men alle os, der har været her, ved at præcist dette ikke er muligt via regeringens system. Såvidt jeg forstå den bagvedliggende plan i PM modellen er den, at man fra centralt hold sender penge ud til distrikterne. MEN der er ingen steder de kan købe de nødvendige ting. Samtidig er alle de lokale distrikts officerer ikke anstat pga deres kvalifikationer. De har deres positione pga kontakter og/eller forbindelser.Det er rent Gøg og Gokke.\nVi er skrup frustrerede – den eneste måde vi kan få kontanter på, er ved at bruge vores kreditkort. På en god dag giver det os 150,000 NRP. Det er så bedre end ingenting – dem bruger vi så dagen i dag til at omsætte til løsninger, når vi kender dagens vigtigste behov.\nI mellemtiden kan vi så håbe på at verden vågner op. Danmark kunne i så fald tage stafetten – det er jo valgkampår så måske en og anden mangle en lille historie til at fremstille ulandsindsatsens fallit. Eventuelt kombineret med kommentarer fra Den Danske Kolonihave i Lazimpat aka Ambassaden. Deres facebook sider adskiller sig markant fra vores virkelighed mindre end 500 meter derfra. Ifølge dem er Kathmandu ved at være norma, hjælpen fosser ind og alle deres gæster er glade….\nDet er sikkert bare os der er noget galt med. Jeg har her til morgen inviteret ambassadøren med på en lille tur for at få en specialistst kommentar til de systemer vi forsøger at hjælpe – igen den evindelige tvivl.\nDenne historie har INGEN billeder. De er for triste.\nTidligere indlæg Dagens humuristiske (LÆS Groteske) opslag fra det lokale NGO miljø…\nNæste indlæg EARTHQUAKE – Ryger de hash på den Danske Ambassade…?\nUGE 4: Pip, Pip, Pip…


Praktiske oplysninger om AMU | kompetenceudvikling.dk\nPraktiske oplysninger om AMU\nArbejdsmarkedsuddannelser (AMU) er korte kompetencegivende uddannelser, som er praktisk anlagt og målrettet, så de tilgodeser aktuelle udviklingsbehov på arbejdsmarkedet.\nAlle personalegrupper kan deltage på AMU-uddannelser, som dog er udviklet med særligt henblik på at opfylde behovet for efteruddannelse hos faglærte, ufaglærte og etatsuddannede på niveau hermed. De økonomiske vilkår ved deltagelse afhænger af deltagerens uddannelsesbaggrund.\nKlik på det emne, du gerne vil vide mere om.\n1. Kom godt i gang med AMU\nKompetencesekretariatet rådgiver statens arbejdspladser om strategisk brug af AMU-uddannelser. Det vil blandt andet sige, hvordan AMU kan anvendes til at understøtte arbejdspladsernes udviklingstiltag, og hvordan det kan tænkes ind i forhold til udarbejdelse af en kompetencestrategi. Sekretariatet sparrer også gerne med arbejdspladsen om tilrettelæggelsen af den praktiske proces.\nVejledning af enkeltpersoner i forhold til deltagelse på AMU-uddannelser foretages af den enkelte skole, som udbyder AMU.\nDet er skolerne, der oplyser om regler for tilskud samt hjælper med at udfylde skemaer og andre praktiske forhold.\nHoldstørrelse og »tompladsordning«\nUndervisningen gennemføres normalt for hold på mellem 16 og 20 deltagere af hensyn til skolernes rentabilitet. Kan denne holdstørrelse ikke opnås, er der mulighed for, at der kan betales for de tomme pladser. Består et hold fx kun af 10 personer, kan der betales for de resterende 6-8 pladser. Af pædagogiske grunde bør holdstørrelsen ikke være større end 22-25 personer.\nTilkøbsydelser – Indtægtsdækket virksomhed (IDV/IV)\nDet er vigtigt i dialogen med den enkelte skole, at der er enighed om, hvilke krav og forventninger, der kan stilles til en AMU-uddannelse. Det er muligt at indgå aftale med skolen om levering af forskellige konsulent- og serviceydelser mod fuld betaling. Det kan fx være et ønske om bestilling af forplejning til kurserne, konsulentbistand i forbindelse med afholdelse af en temadag, konference etc. Køb af nævnte ydelser må ikke være en betingelse for AMU-uddannelsernes gennemførelse og succes.\nHvordan gennemføres AMU Mere information\nAMU-uddannelserne kan tilrettelægges fleksibelt, så de opfylder behovene på arbejdspladsen bedst muligt. De kan gennemføres som sammenhængende undervisning eller som opdelt undervisning på hele eller halve dage. Undervisningen foregår normalt i dagtimerne, men kan efter aftale foregå uden for normal arbejdstid. Desuden kan undervisningen gennemføres på arbejdspladsen, hvis der er deltagere til et hold.\nKontakt den lokale skole i forbindelse med den praktiske tilrettelæggelse af uddannelsesforløb.\nAlle personalegrupper kan deltage på AMU-uddannelser. Uddannelserne er dog udviklet med særligt henblik på at opfylde behovet for efteruddannelse hos faglærte, ufaglærte og etatsuddannede på faglært niveau. Uddannelser, der sigter mod udvikling af sociale og personlige kompetencer, kan tilrettelægges, så de med fordel kan gennemføres for en hel afdeling eller arbejdsplads uanset uddannelsesmæssig baggrund.\n3. Deltagerbetaling og godtgørelse\nDe enkelte uddannelsesudbydere (skoler) kan oplyse mere om de økonomiske vilkår under en arbejdsmarkedsuddannelse.\nDer opkræves deltagerbetaling ved deltagelse i arbejdsmarkedsuddannelse, dog ikke for uddannelser på det pædagogiske område og social- og sundhedsområdet. Deltagerbetalingens størrelse fastsættes fra år til år. For AMU udgør deltagerbetalingen i 2018 mellem 590 kr. og 950 kr. pr. uge/ 118 kr. og 190 kr. pr. dag.\nPersoner med videregående en uddannelse skal dog betale fuld deltagerbetaling på almen erhvervsrettet voksen- og efteruddannelse (AMU). Kontakt skolerne for nærmere oplysning om deltagerbetaling.\nDet er muligt at få lønrefusion, VEU-godtgørelse, svarende til 100% af højeste dagpengesats pr. dag til deltagere, der tilhører AMU-målgruppen, dvs. ufaglærte, faglærte og etatsuddannede på faglært niveau. Hvis der udbetales sædvanlig løn under deltagelse i uddannelsen, udbetales godtgørelsen til arbejdsgiveren som lønrefusion. Pr. 1. januar 2017 er beløbet 679,20 pr. dag pr. deltager. Se mere på www.efteruddannelse.dk\nSe mere om VEU-godtgørelse på www.veug.dk\nForplejning på kurserne\nAMU-uddannelserne inkluderer ikke forplejning, men der vil være mulighed for at købe mad i skolernes kantine eller at medbringe sin egen mad. Øvrige ønsker kan aftales med den enkelte skole.\nMan har ret til befordringstilskud, hvis man bor mere end 12 km fra uddannelsesstedet. Personer uden for AMU-målgruppen kan ikke opnå tilskud\nSatsen for befordringstilskud er 0,99 kroner pr. kilometer i 2019. Man kan ikke få dækket sine udgifter fuldt ud. Der er tale om et tilskud.\nTilskuddet er skattefrit. Man får udbetalt befordringstilskuddet af A-kassen eller Jobcentret.\nMan kan ikke få tilskud, hvis uddannelsen holdes på ens arbejdsplads. Det gælder også, hvis arbejdspladsen har flere afdelinger, og hvor man skal møde på en anden afdeling end den sædvanlige, og hvor du af den grund har mere end 24 km transport dagligt. Kontakt skolerne for at få mere at vide.\nLæs mere om befordringstilskud.\nMan kan få tilskud til kost og logi, hvis man tilhører AMU-målgruppen og har mere end 60 km. mellem bopæl og uddannelsessted. Der er en fast takst på 500 kr. som tilskud pr. overnatning i tilfælde af indkvartering på uddannelsesstedets foranledning, mens deltageren som alternativ kan vælge selv at sørge for kost og logi og mod dokumentation få dækket udgifter hertil indtil et maksimum på 500 kr. Tilskud til kost og logi er ikke skattepligtigt. Kontakt skolerne for at få mere at vide.\nDeltageren får et uddannelsesbevis udstedt af skolen, efter at uddannelsen er gennemført med tilfredsstillende resultat. Fra 2019 er der indført prøver på de fleste AMU-uddannelser.\nEfter visse uddannelser udstedes der efter tilfredsstillende afsluttende prøve et certifikat. Det gælder f.eks. truckførere og kranførere.\nMerit for hele eller dele af en AMU-uddannelse tildeles af skolen efter konkret ansøgning og vurdering.\nTilmelding foretages direkte på www.efteruddannelse.dk eller www.amukurs.dk. Hvis man er beskæftiget skal tilmeldingen ske via arbejdspladsen og arbejdspladsens NEM-id skal benyttes.\nDet er vigtigt at melde afbud, hvis man bliver forhindret i at deltage. Framelding skal ske telefonisk eller skriftligt og bør ske så tidligt som muligt, så pladsen kan tilbydes en anden. Den enkelte skole har mulighed for at tage et mindre afmeldingsgebyr, hvis afmeldingen sker mindre end en uge før kursusstart.\n6. Hvor gennemføres uddannelserne?\nUddannelserne gennemføres på en lang række AMU-centre, erhvervsskoler, handelsskoler, tekniske skoler og social- og sundhedsskoler i hele landet.\nAdresserne kan findes i Undervisningsministeriets database Uddannelsesguiden, AMU-centre, erhvervsskoler, handelsskoler og tekniske skoler.